Document ID: 32007D0019

ΑΠÓΦΑΣΗ ΤΗΣ ΕΠΙΤΡΟΠΉΣ
της 22ας Δεκεμβρίου 2006
για την έγκριση σχεδίων παρέμβασης για την καταπολέμηση της κλασικής πανώλους των χοίρων σύμφωνα με την οδηγία 2001/89/ΕΚ του Συμβουλίου
[κοινοποιηθείσα υπό τον αριθμό Ε(2006) 6858]
(Κείμενο που παρουσιάζει ενδιαφέρον για τον ΕΟΧ)
(2007/19/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Δημοκρατίας της Βουλγαρίας και της Ρουμανίας, και ιδίως το άρθρο 4 παράγραφος 3,
την πράξη προσχώρησης της Δημοκρατίας της Βουλγαρίας και της Ρουμανίας, και ιδίως το άρθρο 56,
την οδηγία 2001/89/ΕΚ του Συμβουλίου, της 23ης Οκτωβρίου 2001, για τα κοινοτικά μέτρα για την καταπολέμηση της κλασσικής πανώλους των χοίρων (1), και ιδίως το άρθρο 22 παράγραφος 3 δεύτερο εδάφιο, και το άρθρο 29 παράγραφος 3 τρίτο εδάφιο,
Εκτιμώντας τα ακόλουθα:
(1)
Η οδηγία 2001/89/ΕΚ καθορίζει τα ελάχιστα μέτρα ελέγχου που πρέπει να εφαρμόζονται σε περίπτωση εμφάνισης κρούσματος κλασσικής πανώλους των χοίρων καθώς και ορισμένα προληπτικά μέτρα που αποβλέπουν στο να αυξήσουν την ενημέρωση και την ετοιμότητα των αρμόδιων αρχών και της κτηνοτροφικής κοινότητας σχετικά με την εν λόγω νόσο. Σύμφωνα με την εν λόγω οδηγία τα σχέδια παρέμβασης των κρατών μελών για την καταπολέμηση της κλασικής πανώλους των χοίρων πρέπει να εγκρίνονται από την Επιτροπή.
(2)
Συνεπώς, με την απόφαση 2004/431/ΕΚ, της 29ης Απριλίου 2004, της Επιτροπής, περί εγκρίσεως ορισμένων σχεδίων έκτακτης ανάγκης για την καταπολέμηση της κλασικής πανώλους των χοίρων (2) εγκρίθηκαν αυτά τα σχέδια παρέμβασης για την Τσεχική Δημοκρατία, Εσθονία, Κύπρος, Λεττονία, Λιθουανία, Ουγγαρία, Μάλτα, Πολωνία, Σλοβενία και Σλοβακία και αυτά τα κράτη μέλη απαριθμούνται στο παράρτημα της εν λόγω απόφασης.
(3)
Η Βουλγαρία και η Ρουμανία πρόκειται να προσχωρήσουν στην Κοινότητα την 1η Ιανουαρίου 2007. Συνεπώς, η Βουλγαρία και η Ρουμανία υπέβαλαν τα σχέδια παρέμβασης για την καταπολέμηση της κλασικής πανώλους των χοίρων προς έγκριση από την Επιτροπή.
(4)
Αυτά τα σχέδια παρέμβασης όπως τροποποιήθηκαν από τη Βουλγαρία και τη Ρουμανία σύμφωνα με τις προτάσεις που υποβλήθηκαν στη διάρκεια της αξιολόγησής τους, πληρούν τα κριτήρια που καθορίζονται στην οδηγία 2001/89/ΕΚ και, υποκείμενα σε τακτική επικαιροποίηση και αποτελεσματική εφαρμογή, επιτρέπουν την επίτευξη των επιθυμητών στόχων της εν λόγω οδηγίας και, συνεπώς, πρέπει να εγκριθούν.
(5)
Για λόγους σαφήνειας της κοινοτικής νομοθεσίας, η απόφαση 2004/431/ΕΚ πρέπει να καταργηθεί και να αντικατασταθεί από την παρούσα απόφαση.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα σχέδια παρέμβασης που υποβλήθηκαν από τη Βουλγαρία στην Επιτροπή στις 7 Νοεμβρίου 2006 για την καταπολέμηση της κλασικής πανώλους των χοίρων εγκρίνονται·
Άρθρο 2
Τα σχέδια παρέμβασης που υποβλήθηκαν από τη Ρουμανία στην Επιτροπή στις 9 Νοεμβρίου 2006 για την καταπολέμηση της κλασικής πανώλους των χοίρων εγκρίνονται·
Άρθρο 3
Στο παράρτημα ορίζεται ο κατάλογος των κρατών μελών των οποίων τα σχέδια παρέμβασης για την καταπολέμηση της κλασικής πανώλους των χοίρων εγκρίθηκαν σύμφωνα με την οδηγία 2001/89/ΕΚ.
Άρθρο 4
Η απόφαση 2004/431/ΕΚ καταργείται.
Άρθρο 5
Η παρούσα απόφαση εφαρμόζεται υπό την προϋπόθεση της συνθήκης προσχώρησης της Βουλγαρίας και της Ρουμανίας και από την ημερομηνία που τίθεται σε ισχύ η συνθήκη αυτή.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 2006.

Labels: 18
6